การตรวจสอบสถาบันตุลาการของไทย ค่อนข้างเป็นไปได้ยาก เพราะเหตุใด
การตรวจสอบสถาบันตุลาการของไทย "ค่อนข้างเป็นไปได้ยาก" เนื่องจากระบบโครงสร้างที่ออกแบบมานั้น ได้ทำให้ศาลยุติธรรม "หลุดลอยจากสังคม" และมีการบริหารงานที่เป็นเหมือน "ดินแดนอิสระ ไม่สัมพันธ์กับประชาชน"

องค์กรที่ตรวจสอบการทำงานของผู้พิพากษาคือคณะกรรมการตุลาการศาลยุติธรรม (ก.ต.) ซึ่งมีทั้งหมด 15 คน มีประธานศาลฎีกาเป็นประธาน ก.ต.

"ก.ต. เป็นองค์กรที่สำคัญที่สุดในการทำหน้าที่ควบคุมตรวจสอบการทำงานและจริยธรรมของผู้พิพากษา จึงควรเป็นองค์กรที่สัมพันธ์กับประชาชน แต่ปัญหาของ ก.ต. ก็คือค่อนข้างเป็นอิสระจากประชาชนอย่างมาก แม้จะมีบุคคลภายนอกเป็นผู้ทรงคุณวุฒิ 2 คน แต่ที่ผ่านมาโดยจารีตในการทำงานผู้ทรงคุณวุฒิที่เป็นบุคคลภายนอกก็มักไม่ค่อยได้แสดงความเห็น และมักจะยอมตามความเห็นของคนที่อยู่ในแวดวงศาล"

ปัญหาใหญ่ของ ก.ต.  คือ ไม่ให้อำนาจของสภาผู้แทนราษฎรหรือสถาบันที่มาจากการเลือกตั้งของประชาชนเข้าไปเกี่ยวข้องได้เลย

ความพยายามในการแก้ไของค์กรในการกำกับการทำงานของผู้พิพากษานั้นมีมานานแล้วตั้งแต่สมัยคณะราษฎร แต่ไม่ประสบความสำเร็จเท่าไหร่

นอกจากโครงสร้างและการทำงานของ ก.ต. ไม่เอื้อต่อการให้ประชาชนมีส่วนในการตรวจสอบการทำงานของบุคลากรในสถาบันตุลาการแล้ว ยังมีข้อหาว่าด้วยการ "ละเมิดอำนาจศาล ดูหมิ่นศาลและหมิ่นประมาทศาล" ที่ปิดกั้นการวิพากษ์วิจารณ์และการตรวจสอบศาล
ข่าวสารทั่วไป สถิติต่างๆ